rejauldu/bengali-wikipedia huggingface dataset:
thumb|তুরস্কের সীমানা লুসান চুক্তি দ্বারা নির্ধারিত|437x437পিক্সেল তুর্কি জাতির ইতিহাসে উজ্জ্বল  যুগের সমাপ্তি এবং অন্ধকার দিনের সূচনা হয় লুজান চুক্তির মাধ্যমে। মুস্তফা কামালের নেতৃত্বে লুজান চুক্তি স্বাক্ষরিত হয়। এ চুক্তির মাধ্যমে মিত্রশক্তিবর্গ তুরস্কের জাতীয় চুক্তি ও স্বাধীনতা স্বীকার করে নেয়।   লুজান চুক্তির পটভূমি  প্রথম বিশ্বযুদ্ধের পর বিজয়ী মিত্রশক্তি বিজিত তুরস্কের উপর সেভার্সের চুক্তির শর্তাবলি চাপিয়ে দেয়। এ চুক্তি উসমানীয় রাষ্টকে বন্দী ও দাসত্বের শৃঙ্খলে আবদ্ধ করেছিল। সেভার্স চুক্তি উসমানীয় সুলতান আব্দুল মজিদ ও প্রধানমন্ত্রী দামাদ ফরিদ পাশা স্বীকার করে নিলেও মুস্তফা কামাল পাশার নেতৃত্বাধীন জাতীয় উচ্চ পরিষদ এ সন্ধি স্বীকার করে নি; বরং জাতীয় চুক্তিতে বর্ণিত শর্তাবলি বাস্তবায়নে তৎপর হয়। ১৯২২ সালের মাঝামাঝি সম্মিলিত জাতিপুঞ্জে ব্রিটিশ প্রতিনিধি লর্ড ব্যালাফার মুস্তফা কামালকে গেরিলাপ্রধান ও পরাজিত বলে তুচ্ছ-তাচ্ছিল্য করলে এটা তুর্কি জাতীয় পরিষদে প্রতিক্রিয়ার সৃষ্টি করে। মুস্তফা কামাল জাতীয় গৌরব ও স্বাধীনতা পুনরুদ্ধারের জন্য যুদ্ধের প্রস্তুতি নেন। ১৯২২ সালের ২৬ আগস্ট তিনি থ্রেস ও আনাতোলিয়া পুনরুদ্ধারের জন্য যুদ্ধ শুরু করেন এবং ১৮ সেপ্টেম্বরের মধ্যে পশ্চিম আনাতোলিয়া হতে গ্রিকদের সম্পূর্ণ বহিষ্কার করেন।  পশ্চিম আনাতোলিয়া অধিকার করে তুর্কি বাহিনী একদিকে দার্দানেলিস প্রণালি এবং অন্যদিকে ইস্তাম্বুলের দিকে ধাবিত হলে মিত্রশক্তিবর্গের টনক নড়ে। ইংরেজ প্রধানমন্ত্রী লয়েড জর্জ যেকোনো মূল্যে দার্দানেলিস প্রণালি ও ইস্তাম্বুল প্রতিরক্ষার পক্ষপাতী ছিলেন। ১৯২২ সালের ২৩ সেপ্টেম্বর ইস্তাম্বুল প্রণালিসমূহ ও থ্রেসের উপর তুর্কি অধিকারের বিষয় আলোচনার জন্য মিত্রশক্তিবর্গ মুস্তফা কামালের শরণাপন্ন হয়। ফলে মুদানিয়া কনফারেন্সে উক্ত সমস্যাবলি আলোচনার সিদ্ধান্ত গৃহীত হয়। মুদানিয়া কনফারেন্সে তুরস্কের পশ্চিম ফ্রন্টের কমান্ডার উসমত পাশা, ইংল্যান্ডের জেনারেল হারিংটন, ফ্রান্সের জেনারেল চাপী, ইতালির জেনারেল মনবেলি এবং গ্রিসের জেনারেল মাজারাকিস অংশগ্রহণ করেন।   লুজান শান্তি চুক্তি সম্পাদন  মুদানিয়া যুদ্ধবিরতি চুক্তি স্বাক্ষরের পর মিত্রশক্তিবর্গ শান্তি চুক্তির জন্য সুইজারল্যান্ডের লুজান নামক স্থানে আলোচনায় বসতে সম্মত হয়।  ১৯২২ সালের ২০ নভেম্বর এ সম্মেলন শুরু হয়। তুরস্ক ছাড়া ইংল্যান্ড, ফ্রান্স, ইতালি, গ্রিস, জাপান, রুমানিয়া, যুগোশ্লাভিয়া, রাশিয়া, বুলগেরিয়া এতে অংশগ্রহণ করে। প্রতিনিধি এ কনফারেন্সে তিনটি প্রধান সমস্যা সমাধানে ব্রতী হয়। প্রথমত, তুরস্ক ও গ্রিসের মধ্যে চুক্তির নীতিমালা প্রণয়ন। দ্বিতীয়ত, ওসমানীয় সাম্রাজ্যের বিলীন স্বীকারপূর্বক নতুন তুর্কি রাষ্ট্র ও উহার দাবি স্বীকার এবং তৃতীয়ত, ওসমানীয় সাম্রাজ্য কর্তৃক তুর্কিদের নামে বিদেশিদের প্রদত্ত সুবিধাসমূহ বাতিল করা। দীর্ঘ আলাপ-আলোচনার পর ১৯২৩ সালের ২৪ জুলাই লুজান চুক্তির নীতিমালাসমূহ গ্রহণ করা হয়।   মিত্রশক্তিবর্গ লুজান শান্তি চুক্তিতে এ মর্মে অঙ্গীকার করে যে, তারা তুরস্কের সংহতি রক্ষা করবে। অর্থাৎ তুরস্কের স্বাধীনতা, সার্বভৌমত্ব ও অখণ্ডতা বজায় রাখা হবে।  তথ্যসূত্র   বিষয়শ্রেণী:শান্তি চুক্তি বিষয়শ্রেণী:জোরপূর্বক অভিবাসন বিষয়শ্রেণী:তুরস্কের চুক্তি বিষয়শ্রেণী:প্রথম বিশ্বযুদ্ধের চুক্তি বিষয়শ্রেণী:রোমানিয়া-তুরস্ক সম্পর্ক বিষয়শ্রেণী:যুক্তরাজ্যের চুক্তি বিষয়শ্রেণী:গ্রিসের শান্তি চুক্তি বিষয়শ্রেণী:জোরপূর্বক অভিপ্রয়াণ
৪০তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের চল্লিশতম আয়োজন। ২০১৮ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে দেবী শ্রেষ্ঠ চলচ্চিত্রসহ সর্বাধিক ৪টি বিভাগে পুরস্কার অর্জন করে।  বিজয়ীদের তালিকা বিভাগবিজয়ীচলচ্চিত্র শ্রেষ্ঠ চলচ্চিত্র   দেবী শ্রেষ্ঠ পরিচালক  অনম বিশ্বাস  দেবী শ্রেষ্ঠ অভিনেতা  সিয়াম আহমেদ  দহন শ্রেষ্ঠ অভিনেত্রী  জয়া আহসান  দেবী শ্রেষ্ঠ পার্শ্বচরিত্রে অভিনেতা  মিশা সওদাগর  জান্নাত শ্রেষ্ঠ পার্শ্বচরিত্রে অভিনেত্রী  শবনম ফারিয়া  দেবী শ্রেষ্ঠ পুরুষ কণ্ঠশিল্পী  ইমরান মাহমুদুল  নায়ক শ্রেষ্ঠ নারী কণ্ঠশিল্পী  আঁখি আলমগীর  একটি সিনেমার গল্প শ্রেষ্ঠ চিত্রগ্রাহক  সাইফুল শাহীন  পোড়ামন ২ বিশেষ জুরি পুরস্কার  পূজা চেরি    আরও দেখুন  ৪৩তম জাতীয় চলচ্চিত্র পুরস্কার (বাংলাদেশ)  ২১তম মেরিল-প্রথম আলো পুরস্কার  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:২০১৮-এর চলচ্চিত্র পুরস্কার
গিল্ডেন মর্ডেন, কেমব্রিজশায়ার এবং ওয়ালটন, ওয়েকফিল্ড, ইয়র্কশায়ারের স্যার উইলিয়াম অ্যাসেনহিল ওরফে হারপেডেন (মৃত্যু ১৪৪৩), ছিলেন একজন ইংরেজ রাজনীতিবিদ।  তিনি ১৪০৪ সাল পর্যন্ত ১৪১৩ সাল পর্যন্ত রাজার চেম্বারের একজন উশার ছিলেন এবং ১৪১৬ সালের মে আগে তিনি নাইট ছিলেন। তিনি ১৪০৬, অক্টোবর ১৪১৬, ১৪২২, ১৪২৩, ১৪২৫, ১৪২৬ এবং ১৪২৯ সালে কেমব্রিজশায়ারের জন্য ইংল্যান্ডের পার্লামেন্টের সদস্য (এমপি) ছিলেন এবং ১৪১৮-১৯ সালের জন্য কেমব্রিজশায়ার এবং হান্টিংডনশায়ারের উচ্চ শেরিফ ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪২৯ বিষয়শ্রেণী:ইংল্যান্ডের সংসদ সদস্য ১৪২৬ বিষয়শ্রেণী:ইংল্যান্ডের সংসদ সদস্য ১৪২৫ বিষয়শ্রেণী:ইংল্যান্ডের সংসদ সদস্য ১৪২৩ বিষয়শ্রেণী:ইংল্যান্ডের সংসদ সদস্য ১৪২২ বিষয়শ্রেণী:ইংল্যান্ডের সংসদ সদস্য অক্টোবর ১৪১৬ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:নাইটস ব্যাচেলর বিষয়শ্রেণী:১৪৪৩-এ মৃত্যু বিষয়শ্রেণী:জন্মের বছর অনুপস্থিত
সাকিব ফাহাদ (জন্ম: ২৬ মে ১৯৮৭) হলেন একজন বাংলাদেশী বিজ্ঞাপন নির্মাতা, চলচ্চিত্র পরিচালক, চিত্রনাট্যকার ও প্রযোজক। তার কর্মজীবনে তিনি ২০০টিরও বেশি বিজ্ঞাপন নির্মাণ করেছেন। তার পরিচালনায় শাকিব খান অভিনীত আসন্ন সোলজার (২০২৫) চলচ্চিত্রের মাধ্যমে তিনি নির্মাতা হিসেবে অভিষেক করবেন।  তিনি কাছে আসার গল্প ধারাবাহিকের সময় সব জানে (২০২৩) পর্বটি পরিচালনা করে সীমিত দৈর্ঘ্য কাহিনিচিত্র বিভাগের ‘সেরা পরিচালক’ বিভাগে মেরিল-প্রথম আলো সমালোচক পুরস্কার পান।    কর্মজীবন  কানাডার সাসকাচোয়ান বিশ্ববিদ্যালয় থেকে স্নাতক সম্পন্ন করার পর ২০১০ সালে সাকিব ঢাকায় স্থানান্তর হন এবং চলচ্চিত্র নির্মাতা আদনান আল রাজীবের সাথে কাজ করা শুরু করেন। তিনি রাজীবের সহযোগী হিসেবে কাজ করেন দীর্ঘ চার বছর।   ২০১৪ সালে সাকিব রানআউট ফিল্মসের অধীনে একজন পরিচালক হিসেবে বিজ্ঞাপন প্রকল্পে কাজ করা শুরু করেন। তিনি এই প্রতিষ্ঠানের সাথে দুই বছর কাজ করেন। পরবর্তীতে ২০১৭ সালের ১লা জানুয়ারি সাকিব প্রযোজক মৌমিতা হুসাইনের সাথে লাফিং এলিফ্যান্ট প্রোডাকশন প্রতিষ্ঠা করেন। এই প্রতিষ্ঠানটির মাধ্যমে তিনি ‘ছন্দ ছাড়া গান’ ও ‘সময় সব জানে’ নাটক নির্মাণ করেন। এছাড়া ২০২৫ সালে তানিম নূর পরিচালিত উৎসব চলচ্চিত্রটির সহযোগী প্রযোজক হিসেবে কাজ করেছে তার প্রতিষ্ঠান।   চলচ্চিত্রের তালিকা   বছর শিরোনাম পরিচালক প্রযোজক চিত্রনাট্যকার মন্তব্য সূত্র ২০২৫    অভিষিক্ত চলচ্চিত্র   পুরস্কার ও মনোনয়ন  বছরপুরস্কারবিভাগকাজফলাফলসূত্র২০২৪মেরিল-প্রথম আলো পুরস্কারসীমিত দৈর্ঘ্য কাহিনিচিত্রে সেরা পরিচালকসময় সব জানে   বিতর্ক  ২০১৬ সালে সাকিব প্রযোজনা প্রতিষ্ঠান অ্যাডকম লিমিটেডের অধীনে কোমল পানীয় অস্কার-এর একটি বিজ্ঞাপন পরিচালনা করেছিলেন। বিজ্ঞাপনটির বিষয়বস্তু ও একটি সংলাপ দর্শকদের মধ্যে বিরূপ প্রতিক্রিয়ার সৃষ্টি করে। ফলে, প্রযোজনা প্রতিষ্ঠানটির পাশাপাশি সাকিব ফাহাদ নিজেও সমালোচনার শিকার হন।   তথ্যসূত্র    বহিঃসংযোগ   বিষয়শ্রেণী: বাংলাদেশী চলচ্চিত্র পরিচালক বিষয়শ্রেণী: বাংলাদেশী চিত্রনাট্যকার বিষয়শ্রেণী: জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:বাংলাদেশী প্রযোজক বিষয়শ্রেণী:মেরিল-প্রথম আলো পুরস্কার বিজয়ী
thumb|250px|ঝিনুক  ঝিনুক শিল্প হলো এমন একটি শিল্প যা সামুদ্রিক প্রাণি ঝিনুক নির্ভর এবং পৃথিবীর বিভিন্ন দেশে সুদীর্ঘকাল থেকে প্রতিষ্ঠিত। যদিও বাংলাদেশের ৬৯,৯০০ বর্গকিলোমিটার সামুদ্রিক জলরাশিতে প্রায় ৩০০ প্রজাতির ঝিনুক পাওয়া যায় তবু এদেশে এটি খুব বেশি প্রসারিত হয়নি; যেমনটি হয়েছে পার্শ্ববর্তী ভারত, চীন ও জাপানে - এরা বিশ্বের অন্যতম প্রধান ঝিনুক শিল্পোন্নত দেশ।   শিল্প হিসাবে ঝিনুক  thumb|right|ঝিনুক থেকে মুক্তা আহরণ করা হচ্ছে। ঝিনুক বিভিন্ন ধরনের শিল্প হিসাবে গড়ে উঠেছে বিভিন্ন দেশে; যেমনঃ খাদ্য, রত্ন, সহায়ক, রসায়ন প্রভৃতি খাতে এটি ব্যবহৃত হয়।  খাদ্য শিল্প পঞ্চাশেরও অধিক প্রজাতির ঝিনুক ভক্ষণযোগ্য। সামুদ্রিক ঝিনুক (ওয়েস্টার) বেশ দামি খাবার এবং অনেক দেশে এর খামার রয়েছে; যেমনঃ ভারতে বাণিজ্যিকভাবে সামুদ্রিক ঝিনুক উৎপাদন করা হয়।  রত্ন শিল্প হীরার পর সবচেয়ে দামী রত্ন বলে পরিচিত মুক্তার জন্ম হয় ঝিনুক হতে। বিশ্বের বিভিন্ন দেশে সুদীর্ঘকাল থেকেই মুক্তা আহরণের জন্য ঝিনুক চাষ হয়; যেমনঃ চীনে প্রায় ১ হাজার ৪০০ বছর আগে থেকে এর চাষ হয়ে আসছে।  সহায়ক শিল্প পরিবেশের জন্য ঝিনুক খুবই গুরুত্বপূর্ণ; কারণ এটি পানি থেকে শৈবাল, জৈব পদার্থ, দ্রবীভূত ক্ষতিকারক উপাদান দূরীকরণের মাধ্যমে প্রাকৃতিকভাবে পানিকে পরিষ্কার রেখে মাছ চাষে সহাযতা করে।   আরও দেখুন   ঝিনুক;  মুক্তা।   তথ্যসূত্র    বহিঃসংযোগ   ঝিনুক শিল্প - বাংলাপিডিয়া হতে সংকলিত নিবন্ধ।  বিষয়শ্রেণী:বাংলাদেশের শিল্প বিষয়শ্রেণী:ভারতের শিল্প
স্কাই টাওয়ার  অকল্যান্ড সিবিডি, অকল্যান্ড, নিউ জিল্যান্ডের ভিক্টোরিয়া এবং ফেডারেল স্ট্রেইটসের কোণে অবস্থিত একটি পর্যবেক্ষণ ও টেলিযোগাযোগ টাওয়ার।এটি 328 মিটার (1,076 ফুট) লম্বা, মাটির স্তর থেকে ভবনের সরবোচ্চ বিন্দুর উপরে মাপা পর্যন্ত 4 এটি দক্ষিণ গোলার্ধের 5 এবং পৃথিবীর ২3 তম উচ্চতম টাওয়ারের সবচেয়ে উঁচু তলদেশটি নির্মিত।,Sky Tower Official page - "এটির উচ্চতা এবং অনন্য নকশা কারণে অকল্যান্ড এর আকাশে একটি আইকন ল্যান্ডমার্কে পরিণত হয়েছে।  "টাওয়ারটি স্কাইসিটি অকল্যান্ড ক্যাসিনো জটিল অংশ, মূলত ১৯৯৪ থেকে ১৯৯৭ সালের মধ্যে বিনোদন জন্য নির্মিত।  বেশিরভাগ উচ্চ স্তরের জনসাধারণের কাছে অ্যাক্সেসযোগ্য, প্রতিদিন গড় ১,১৫০  দর্শক (415,000 বার প্রতি বছর) আকৃষ্ট হয়।  জনসেবা thumb|right|স্কাই টাওয়ারের উপরের অংশ  স্কাই টাওয়ারের কিছু উচ্চ স্তরের যা জনসাধারণের কাছে অ্যাক্সেসযোগ্য:   লেভেল 50: স্কাই লাউঞ্জ   লেভেল 51: প্রধান পর্যবেক্ষক ডেক   লেভেল 52: অরবিট 360 ° ডাইনিং   লেভেল 53: চিনি ক্লাবের রেস্টুরেন্ট, স্কাইউক্ক এবং স্কাইজেম্প   লেভেল 60: স্কাই ডেক্স  টাওয়ারের অংশটিতে দুটি রেস্টুরেন্ট এবং একটি ক্যাফে রয়েছে- নিউ জিল্যান্ডের একমাত্র ঘূর্ণায়মান রেস্টুরেন্ট সহ, 190 মিটার (6২0 ফুট) স্থল থেকে অবস্থিত, যা প্রতি ঘন্টায় 360 ডিগ্রী ঘটিয়েছে।<ref name="ORBIT">Official Orbit 360 Dining page Retrieved 28 August 2014</ref> প্রধান পৃষ্ঠপোষক স্তরের উপর ভিত্তি করে একটি মেঝে অবস্থিত একটি brasserie- শৈলী বুফে রয়েছে। এটি বিভিন্ন উচ্চতায় তিনটি পর্যবেক্ষণের ডেক রয়েছে, প্রতিটি শহরটির 360 ডিগ্রি মতামত প্রদান করে।186 মিটার (610 ফুট) এ প্রধান পর্যবেক্ষণ স্তরের 38 মিমি (1.5 ইঞ্চি) পুরু গ্লাস ফর্মে রয়েছে যা স্থলভাগে দৃশ্যমান।Sky Tower demonstration  (Explore the Sky Tower) \"স্কাইডেক\" লেবেলযুক্ত শীর্ষ পর্যবেক্ষণ ডেকটি 220 মিটার (720 ফুট) এ অবস্থিত প্রধান অ্যান্টেনার নিচে অবস্থিত এবং দূরত্বটি 82 কিমি (51 মাইল) পর্যন্ত ধারণ করে।Sky Tower facts page  Retrieved 4 June 2009  টাওয়ারটিতে স্কাইজেম্প'' বৈশিষ্ট্য রয়েছে, যেটি 19২ মিটার (630 ফুট) 10 পর্যবেক্ষণ ডেক থেকে লাফায়, যার সময় একটি ঝাঁকুনি 85 কিমি / ঘণ্টা (53 মাইল) পর্যন্ত পৌঁছাতে পারে।Auckland: Don't Miss: Action in the outdoors (from the Tourism New Zealand website. Retrieved 2 December 2007) ঝাঁপ দাও গাইড-ওয়্যার গাস্টসের ক্ষেত্রে টাওয়ারের সাথে সংঘর্ষের কারণে জাম্পারদের প্রতিরোধ করার জন্য নিয়ন্ত্রিত।SkyJump (from the official skyjump.co.nz website. Accessed 21 June 2008.) "অ্যান্টেনা মাটির অংশে (300 মিটার বা 9 80 ফুট উচ্চতা) ঝাঁপা সফর গ্রুপগুলির জন্যও , সম্ভব, 10 বাইরের দিকে হাঁটার মতো।.SkyWalk (from the official skywalk.co.nz website. Accessed 27 May 2009.) তথ্যসূত্র  বিষয়শ্রেণী:নিউজিল্যান্ডের সুউচ্চ স্থাপনা বিষয়শ্রেণী:অকল্যান্ডের ভবন ও স্থাপনা বিষয়শ্রেণী:১৯৯৭-এ সম্পন্ন সুউচ্চ স্থাপনা বিষয়শ্রেণী:অকল্যান্ডের দর্শনীয় স্থান
নেপালকে ১৪টি প্রশাসনিক অঞ্চলে () ভাগ করা হয়েছে। সেগুলি আবার ৭৫টি জেলায় () বিভক্ত। নেপালকে যে ১৪টি অঞ্চলে ভাগ করা হয়েছে সেগুলো আবার পাঁচটি দলে বিভক্ত যা বিকাস ক্ষেত্র ( ) হিসেবে পরিচিত। প্রতিটি জেলার প্রধান হচ্ছেন প্রধান জেলা কর্মকর্তা যিনি আইন শৃঙ্খলার জন্য দায়িত্বপ্রাপ্ত এবং সরকারের সব মন্ত্রণালয়ের কাজকর্মের সমন্বয়কারী। নিম্নে বিকাস ক্ষেত্রসমূহ এবং অঞ্চলের নামসমূহ উল্লেখ করা হল:  thumb|500px|নেপালের অঞ্চলসমূহ  পূর্ব থেকে পশ্চিমে:  পূর্বাঞ্চল বিকাস ক্ষেত্র:  মেচী অঞ্চল, মেচী নদী থেকে নামকরণ হয়েছে।   কোশী অঞ্চল, কোশী নদী থেকে নামকরণ হয়েছে।   সগরমাথা অঞ্চল, সগরমাথা (হিমালয়) থেকে নামকরণ হয়েছে।   মধ্যমাঞ্চল বিকাস ক্ষেত্র:  জনকপুর অঞ্চল, প্রধান শহর থেকে নামকরণ হয়েছে।   বাগমতী অঞ্চল, বাগমতী নদী থেকে নামকরণ হয়েছে।   নারায়ণী অঞ্চল, নারায়ণী (ঢালু গণ্ডকী) নদী থেকে নামকরণ হয়েছে।   পশ্চিমাঞ্চল বিকাস ক্ষেত্র:  গণ্ডকী অঞ্চল, গণ্ডকী নদী থেকে নামকরণ হয়েছে।   লুম্বিনী অঞ্চল, লুম্বিনী, তীর্থস্থানের নাম, গৌতম বুদ্ধের জন্মস্থানের নাম থেকে নামকরণ হয়েছে।   ধলাগিরি অঞ্চল, ধলাগিরি পাহাড় থেকে নামকরণ হয়েছে।   মধ্য-পশ্চিমাঞ্চল বিকাস ক্ষেত্র:  রাপ্তী অঞ্চল, পশ্চিম রাপ্তী নদী থেকে নামকরণ হয়েছে।   কর্ণালী অঞ্চল, কর্ণালী নদী থেকে নামকরণ হয়েছে।   ভেরী অঞ্চল, ভেরী নদী থেকে নামকরণ হয়েছে।   সুদূর পশ্চিমাঞ্চল বিকাস ক্ষেত্র:  সেতী অঞ্চল, সেতী নদী থেকে নামকরণ হয়েছে।   মহাকালী অঞ্চল, মহাকালী নদী থেকে নামকরণ হয়েছে।   আরও দেখুন   নেপালের বিকাস ক্ষেত্রগুলি  নেপালের জেলাগুলির তালিকা  বিষয়শ্রেণী:নেপালের উপবিভাগ বিষয়শ্রেণী:নেপালের অঞ্চল
দানিয়েলে রুগানি (, ; জন্ম: ২৯ জুলাই ১৯৯৪) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইয়ুভেন্তুস এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১০ সালে, রুগানি ইতালি অনূর্ধ্ব-১৬ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইতালির বয়সভিত্তিক দলের হয়ে খেলার পর, তিনি ২০১৬ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।  প্রারম্ভিক জীবন দানিয়েলে রুগানি ১৯৯৪ সালের ২৯শে জুলাই তারিখে ইতালির তুস্কানিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রুগানি ইতালি অনূর্ধ্ব-১৬, ইতালি অনূর্ধ্ব-১৭, ইতালি অনূর্ধ্ব-১৮, ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ হয়ে খেলার মাধ্যমে ইতালির প্রতিনিধিত্ব করেছেন। ২০১০ সালের ২০শে জুন তারিখে তিনি রাশিয়া অনূর্ধ্ব-১৬ দলের বিরুদ্ধে ম্যাচে ইতালি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2513023  পরিসংখ্যান আন্তর্জাতিক   দল  সাল  ম্যাচ  গোল ইতালি  ২০১৬  ২  ০ ২০১৭  ২  ০ ২০১৮  ৩  ০ সর্বমোট  ৭  ০  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার বিষয়শ্রেণী:ইতালির আন্তর্জাতিক ফুটবলার
নিমৃত কৌর আহলুওয়ালিয়া (জন্ম: ১১ ডিসেম্বর ১৯৯৪), যিনি নিমৃত আহলুওয়ালিয়া নামেও পরিচিত, একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। তিনি ফেমিনা মিস মণিপুর (২০১৮) খেতাব জিতেছিলেন এবং ফেমিনা মিস ইন্ডিয়া ২০১৮-এর শীর্ষ ১২ জনের মধ্যে একজন ছিলেন। তিনি ছোটি সরদারনি ধারাবাহিকে অভিনয়ের মাধ্যমে অভিনেত্রী হিসেবে আত্মপ্রকাশ করেন। তিনি আপাতবাস্তব অনুষ্ঠান বিগ বস ১৬ ও খতরোঁ কে খিলাড়ি ১৪-তে অংশগ্রহণের জন্যও পরিচিত।   প্রারম্ভিক জীবন  নিমৃত কৌর আহলুওয়ালিয়া ১৯৯৪ সালের ১১ ডিসেম্বর ভারতের নয়াদিল্লিতে জন্মগ্রহণ করেন।  তার বেশি ওজনের কারণে শিক্ষাজীবনে তিনি সহপাঠীদের দ্বারা পরপীড়নের শিকার হয়েছিলেন, যা তার মানসিক স্বাস্থ্যের উপর প্রভাব ফেলেছিল।   চলচ্চিত্রের তালিকা   চলচ্চিত্র  +বছরশিরোনামভূমিকাভাষাটীকাসূত্রশৌংকি সরদারপাঞ্জাবিচিত্রগ্রহণ চলছে   টেলিভিশন  বছরশিরোনামভূমিকাটীকা সূত্র২০১৯–২০২২ছোটি সরদারনিমেহের কৌর ঢিল্লোঁ/সেহের কৌর গিল২০২২–২০২৩বিগ বস ১৬ প্রতিযোগী ৬ষ্ঠ স্থান২০২৪খতরোঁ কে খিলাড়ি ১৪প্রতিযোগী৬ষ্ঠ স্থান   মিউজিক ভিডিও   বছর  শিরোনাম  শিল্পী সূত্র২০১৮মাস্তানিবি প্রাক ও জানি২০২৩জিহাল-এ-মিসকিনশ্রেয়া ঘোষাল ও বিশাল মিশ্রাসোনিয়েটনি কক্কড়, কমল কাহলোনজানে জাস্টেবিন বেন, অসিস কৌর   পুরস্কার ও মনোনয়ন  + বছর   পুরস্কার বিভাগ  কাজ  ফলাফল  সূত্র২০২১ইন্ডিয়ান টেলিভিশন একাডেমি পুরস্কারসেরা অভিনেত্রী (নাটক)ছোটি সরদারনিআইকনিক গোল্ড পুরস্কারআইকনিক পাথ ব্রেকিং অভিনেত্রী২০২৩ভারতীয় টেলি পুরস্কারভক্তের প্রিয় অভিনেত্রী  অন্যান্য সম্মান  ফেমিনা মিস মণিপুর (২০১৮)   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:দিল্লির অভিনেত্রী বিষয়শ্রেণী:দিল্লির নারী মডেল বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:২১শ শতাব্দীর ভারতীয় অভিনেত্রী
মিত্র এবং বরুণ (সংস্কৃত: ) হল দুটি দেবতা যাকে ঋগ্বেদের প্রাচীন ভারতীয় ধর্মগ্রন্থে প্রায়শই উল্লেখ করা হয়েছে। তাদের উভয়কেই আদিত্য বা সূর্যের সাথে সম্পর্কিত দেবতা বলে মনে করা হয়; এবং তারা ঋতের ন্যায়পরায়ণ আদেশের রক্ষক। তাদের সংযোগ এতটাই ঘনিষ্ঠ যে তারা প্রায়শই দ্বন্দ যৌগ মিত্র-বরুণ জোড়বদ্ধরূপে ডাকা হয়।  মিত্র-বরুণ জর্জেস ডুমেজিলের প্রোটো-ইন্দো-ইউরোপীয় পুরাণে ১৯৪০ সালের একটি প্রবন্ধের শিরোনামও।   আরো দেখুন    মিত্র (বৈদিক)  বরুণ   তথ্যসূত্র   বিষয়শ্রেণী:বরুণ বিষয়শ্রেণী:হিন্দু দেবতা বিষয়শ্রেণী:আদিত্য
চঙ্গনাসেরি () ভারতের কেরালা রাজ্যের কোট্টায়ম জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে চনগনাস্সের্য শহরের জনসংখ্যা হল ৫১,৯৬০ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৫%। সারা ভারতের সাক্ষরতার হার ৫৯.৫%, তার চাইতে চনগনাস্সের্য এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী। thumb|left|Five Lamps thumb|Vazhappally Temple thumb|left|NSS Head Quarters thumb|Metropolitan Church  তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ঐতিহাসিক ভারতীয় অঞ্চল বিষয়শ্রেণী:কেরলের সংস্কৃতি বিষয়শ্রেণী:ভারতের প্রাক্তন রাজধানী শহর
পাদশাহ বেগম ছিল মুঘল সাম্রাজ্যের সম্রাজ্ঞী সহধর্মিণী বা 'প্রথম মহিলা'-কে প্রদত্ত একটি শ্রেষ্ঠ  সাম্রাজ্যিক উপাধি এবং মুঘল হারেম বা জেনানার সবচেয়ে গুরুত্বপূর্ণ উপাধি হিসাবে বিবেচিত হতো। এই উপাধিটি ইংরেজিতে "empress" বা "সম্রাজ্ঞী" এর সমতুল্য হতে পারে, তবে শুধুমাত্র মুঘল প্রসঙ্গে   আনুমানিক পরিভাষায় ব্যবহৃত হতো। ব্যুৎপত্তি  পাদেশাহ, পাদশাহ, পাদিশাহ, বা বাদিশাহ একটি  শ্রেষ্ঠ রাজকীয় উপাধি এবং ফার্সি পাদ (কর্তা) ও শাহ (রাজা) দ্বারা গঠিত, যা বেশ কয়েকজন রাজা "মহান" বা "মহান রাজা" এর প্রাচীন ফার্সি ধারণার সমতুল্য সর্বোচ্চ পদ দাবি করে গ্রহণ করেছিলেন এবং পরে আখেমেনিড ও খ্রিস্টান সম্রাটদের দ্বারা গৃহীত হয়েছিল। বাদশা হিসাবে এর আরবীয় উচ্চারণটি মুঘল সম্রাটরা ব্যবহার করতেন ও বাশা বা পাশা উসমানীয় সুলতানরা ব্যবহার করতেন।   বেগম, বেগাম, বাইগুম বা বেইগাম মধ্য ও দক্ষিণ এশিয়ার একটি মহিলা রাজকীয় ও অভিজাত উপাধি। এটি বেগ বা বে উপাধির মেয়েলি সমতুল্য, তুর্কি ভাষায় যার অর্থ প্রধান বা সেনাপতি। এটি সাধারণত বেগ এর স্ত্রী বা কন্যাকে বোঝায়।  ঐতিহাসিক ব্যবহার  'পাদশাহ বেগম' উপাধিটি শুধুমাত্র প্রধান বা মুখ্য স্ত্রী, বোন, মা বা মুঘল সম্রাটের পছন্দের কন্যাকে প্রদান করা হয়েছিল এবং একই সাথে একাধিক মহিলা এই পদে অধিষ্ঠিত হতে পারেনা। এটি প্রমাণ করে যে, ১৬২০ সালে সম্রাট জাহাঙ্গীরের প্রধান স্ত্রী সালিহা বানু বেগম (তার রাজত্বের বেশিরভাগ সময় পাদশাহ বেগম) মারা যাওয়ার পরেই নুরজাহান এই উপাধি দেওয়া হয়েছিল তথ্যসূত্র   বিষয়শ্রেণী:ভারতে পদবি বিষয়শ্রেণী:ফারসি শব্দ ও শব্দসমষ্টি বিষয়শ্রেণী:উপাধি
প্রবাল চৌধুরী (২০ মে ১৯৪৭ - ১৭ অক্টোবর ২০০৯)https://www.imdb.com/name/nm7838543/ ছিলেন একজন বাংলাদেশি সঙ্গীতশিল্পী। বিশ শতকের ষাটের দশক থেকে তিনি বাংলা সিনেমায় নেপথ্য গায়ক হিসেবে জনপ্রিয়তা লাভ করেন।   প্রারম্ভিক জীবন  প্রবাল চৌধুরী ১৯৪৭ সালে চট্টগ্রামের রাউজান উপজেলার বিনাজুরিত গ্রামে জন্মগ্রহণ করেন। তার পিতার নাম মনমোহন চৌধুরী ও মাতা লীলাবতী চৌধুরী। এই দম্পতির আট সন্তানের মধ্যে তিনিসহ তারা ছয় ভাই-বোন উমা খান, কল্যাণী ঘোষ, স্বপন চৌধুরী, দেবী চৌধুরী ও পূর্ণিমা দাশ স্বাধীন বাংলা বেতার কেন্দ্রের শিল্পী ছিলেন।   সংগীত জীবন  ১৯৬৬ সাল থেকে তিনি বাংলাদেশ বেতারে গান গাওয়া শুরু করেন। ক্লাসিক্যাল সঙ্গীত আর ভরাট কণ্ঠের অধিকারী এই শিল্পীকে আশির দশকে সঙ্গীতবোদ্ধারা অভিহিত করেছিলেন বাংলাদেশের হেমন্ত মুখোপাধ্যায় হিসেবে। তার গাওয়া সোনা বউ চলচ্চিত্রের ‘আমি ধন্য হয়েছি ওগো ধন্য/তোমারি প্রেমেরই জন্য’ বেশ  জনপ্রিয়তা লাভ করে। এছাড়াও তার উল্লেখযোগ্য গানের মধ্যে আছে 'লোকে যদি  মন্দ কয়, সেতো নহে পরাজয়', 'আরে ও প্রাণের রাজা, তুমি যে আমার' ইত্যাদি।  মৃত্যু ১৭ অক্টোবর, ২০০৯ তারিখ, শনিবার তিনি পরলোকগমন করেন। মৃত্যুকালে তার বয়স হয়েছিল ৬৩ বছর।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:২০০৯-এ মৃত্যু বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:চট্টগ্রাম জেলার সঙ্গীতশিল্পী বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী নেপথ্য কণ্ঠশিল্পী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশী হিন্দু
ঐতিহ্যগতভাবে, আম্মানের ইমারতগুলিতে জর্ডনের একটি ঐক্যবদ্ধ মানব স্কেল ছিল যা প্রাথমিকভাবে এক থেকে চার তলা পর্যন্ত ঘন ঘন ভবন তৈরি করেছিল। সুউচ্চভবন আবির্ভাবের ফলে এই স্কেলটকে ব্যাপকভাবে আপোস করা হচ্ছে।  শহরটি বর্তমানে দ্রুত বৃদ্ধি পাচ্ছে যা প্রাচীন শহরকে বাণিজ্যিক কেন্দ্রে পুনঃনির্ধারণ করছে। শহরের আশেপাশের নতুন প্রকল্প এবং প্রস্তাবগুলির মধ্যে রয়েছে: আব্দালী প্রকল্প এবং ৬ র্থ সার্কেলের কাছাকাছি জর্ডন গেট টাওয়ার নির্মাণ।   দৃশ্য দেখুন    আম্মানের সর্বোচ্চ ভবনগুলি  আম্মানের লম্বা ভবনগুলির একটি তালিকা :abdali.jo থাম্ব|২০১৮ সালের আব্দালী প্রকল্প হিসেবে থাম্ব|পটভূমিতে লে রয়েল হোটেলের সাথে জারা টাওয়ার থাম্ব|জর্ডান গেট টাওয়ার মর্যাদাক্রম নামছবি উচ্চতামিমেঝেশুরুর বছর সমাপ্তের বছর ব্যবহার ১জর্ডান গেট অফিস টাওয়ার89x89পিক্সেল২০০৪১২০০৫নির্মাণ বিরতিবাণিজ্যিক২জর্ডান গেট হিলটন89x89পিক্সেল১৮০৩৯২০০৫নির্মাণ বিরতিহোটেল৩রোটানা আম্মান১৮৫৫০২০১০২০১৬হোটেল৪ডব্লিউ আম্মান ১৫০৪০২০১৩২০১৭হোটেল৫দ্যা হাইটস টাওয়ার80x80পিক্সেল১২৫৩৮২০০৮২০১৫বাণিজ্যিক৬ক্লিমেনশ মেডিকেল সেন্টার১২৫৩৬২০১৫নির্মানাধীনমেডিকেল৭লি রয়েল হোটেল ১০৮৩১২০০১২০০৩হোটেল৮আল-ইস্কান ব্যাঙ্ক ভবন80x80পিক্সেল01.1 ৯৮২১১৯৮০১৯৮২অফিস৯আল বুর্জ152x152পিক্সেল৯১২২১৯৭৯১৯৮২অফিস১০রিজেন্সি প্যালেস হোটেল80x80পিক্সেল৯০১৯১৯৮০১৯৮২হোটেল১১জারা টাওয়ার ১80x80পিক্সেল৮৯১৯২০০০২০০২অফিস১২জারা টাওয়ার ২80x80পিক্সেল৮৫১৬২০০০২০০২অফিস১৩ রয়েল জর্দানিয়ান হেডকোয়ার্টার্স ৮৫১৮২০১০২০১৩অফিস১৪ইমার টাওয়ার105x105পিক্সেল৮৫১৮২০০৫২০০৯অফিস১৫এজিআইবি ব্যাংক৮০১৬২০১২২০১৫অফিস১৬শেরাটন হোটেল ৭৭১৭২০০০২০০৩হোটেল১৭ফোর সেসন্স হোটেল ৭২১৭২০০০২০০৩হোটেল১৮আব্দালী গেটওয়ে৭০২৪২০১২২০১৫অফিস১৯গ্র্যান্ড মিলেনিয়াম হোটেল৭০১৬২০১০২০১৩হোটেল২০ম্যারিয়ট হোটেল80x80পিক্সেল৬৯১৪২০০২২০০৪হোটেল২১ফেয়ারমন্ট হোটেল আম্মান৬৮১৪২০১২২০১৬হোটেল২২কিং হুসেন ক্যান্সার সেন্টার ৬৫১২২০১২২০১৬মেডিকেল২৩লি মেরিডিয়ান হোটেল80x80পিক্সেল৬৫১৩২০০০২০০২হোটেল ২৪আরব ব্যাংক.আরব ব্যাংক সদর দপ্তর৬৫১২২০০২২০০৪অফিস   সর্বাধিক প্রস্তাবিত ভবন   মর্যাদাক্রম  নাম  উচ্চতা  মি  মেঝে  বছর  নোট  ১  টেমের ক্যাপিটাল টাওয়ার  01.1২২২  ৫২  এন / এ  আব্দালী প্রকল্পের অংশ  ২  আল হামাদ ১ বি টাওয়ার  01.11 ১৯০  ৮  এন / এ  আব্দালী  প্রকল্পের অংশ  ৩  কে টাওয়ার  01.15 ১২৫  ২৯  এন / এ  আব্দালী  প্রকল্পের অংশ  ৪  আব্দালী মল টাওয়ার  01.15 ১২৫   ৪০  এন / এ  আব্দালী  প্রকল্পের অংশ    আরও দেখুন    আব্দালী প্রকল্প  জর্ডান গেট টাওয়ার   তথ্যসূত্র   বিষয়শ্রেণী:আম্মানের ভবন ও স্থাপনা বিষয়শ্রেণী:অপর্যালোচিত অনুবাদসহ পাতা বিষয়শ্রেণী:জর্ডানের স্থাপত্য
ভালেন্তিন কারবোনি (, ; জন্ম: ৫ মার্চ ২০০৫) হলেন একজন ইতালীয়–আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব ইন্টার মিলান এবং আর্জেন্টিনা জাতীয় অনূর্ধ্ব-২০ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ২০২১ সালে, কারবোনি ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছিলেন। এক বছর পর, তিনি আর্জেন্টিনা অনূর্ধ্ব-২০ দলে হয়ে অভিষেক করেছিলেন।  প্রারম্ভিক জীবন ভালেন্তিন কারবোনি ২০০৫ সালের ৫ই মার্চ তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কারবোনি ইতালি অনূর্ধ্ব-১৭ এবং আর্জেন্টিনা অনূর্ধ্ব-২০ দলের হয়ে খেলার মাধ্যমে ইতালি এবং আর্জেন্টিনার প্রতিনিধিত্ব করেছেন। ২০২১ সালের ১১ই আগস্ট তারিখে তিনি সুইজারল্যান্ড অনূর্ধ্ব-১৭ দলের বিরুদ্ধে ম্যাচে ইতালি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.worldfootball.net/report/u17-h-freundschaft-2021-august-italien-schweiz/  কারবোনি নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে হাভিয়ের মাসচেরানো দ্বারা ঘোষিত আর্জেন্টিনা অনূর্ধ্ব-২০ দলের ২১ সদস্যের চূড়ান্ত দলে স্থান পেয়েছেন।  তথ্যসূত্র  বহিঃসংযোগ               বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:কালচো কাতানিয়ার খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:ক্লাব আতলেতিকো লানুসের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:আসোচাৎসিওনে কালচো মোনৎসার খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:বুয়েনোস আইরেসের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার